През октомври 1912 година, в хода на Първата балканска война, българи и гърци разгромяват с общи усилия османските войски в Източна Македония. Гръцката армия влиза в Солун, а българската остава на северните и източните му подстъпи. Още през декември двете страни влизат в спор за разпределянето на завзетите територии. Постепенно гръцките войскови части започват да изтлаксват малобройните български части и завземат територии на установеното Македонско военно губернаторство.